Deg Nubember ad zerɛen kullec, ttheggin tibḥirin, tenqacen s ukruci, llan wigad yettenqacen s ččaba, tteẓẓun d ijerdan. Mi fukken ttuɣalen ɣer uzemmur, llan wid yetteṭṭfen aɛemal (amnaṣef), ttejmaɛent-id asmi ara yarew, ttessun axican ddaw tzemmurt ttruḥun d tiwaculin, ttalin ɣef tzemrin iwakken ad cerwen, ma d ti dur nezmir ara luqḍent di lqaɛa, mi fukken ttawint ɣer lemɛanṣra ad ẓḍen, ad awin zzit-nsen s lbaraka ; mi idyelḥeq Fuṛaṛ wid yesɛan tizuṛin ad ten-fersen ad kksen amadeɣ d ifurkawen i tejṛa ar kulli, deg Meɣres llan wid yetteẓun ceǧǧur n uzemmur, ttleqqimen daɣen tileqqaminnsen.